Document ID: 31999D0344

31999D0344
L 131/72
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 25 май 1999 година
за изменение на Решение 97/365/EО относно определяне на временни списъци на предприятия от трети страни, от които държавите-членки разрешават вноса на продукти от говеждо, свинско, месо от еднокопитни животни, овце и кози
(нотифицирано под номер C(1999) 1374)
(текст от значение за ЕИП)
(1999/344/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 95/408/EО на Съвета от 22 юни 1995 г. относно условията за изготвяне за преходен период на временни списъци на предприятията в трети страни, от които държавите-членки имат право да внасят някои продукти от животински произход, рибни продукти и живи двучерупчести мекотели (1), последно изменена с Решение 98/603/EО (2), и по-специално член 2, параграф 1 от нея,
(1)
като има предвид, че в Решение 97/222/EО на Комисията (3) са изготвени временни списъци на предприятия от трети страни, от които държавите-членки разрешават вноса на месни продукти;
(2)
като има предвид, че за страните, включени в този списък, в Решение 97/221/ЕО на Комисията (4), са формулирани ветеринарно-санитарните изисквания и ветеринарното сертифициране при вноса на месни продукти;
(3)
като има предвид, че в Решение 97/365/ЕО на Комисията (5) са включени временни списъци с предприятия от трети страни, от които държавите-членки разрешават вноса на продукти от месо на едър рогат добитък, свине, еднокопитни животни, овце и кози;
(4)
като има предвид, че Комисията е получила от Тунис списък с предприятия, придружен от гаранции, че същите напълно отговарят на здравните изисквания на Общността;
(5)
като има предвид, че на място Общността е провела контролна проверка, която е показала, че хигиенното равнище на тези предприятия е достатъчно и че следователно те могат да бъдат включени в първия списък с предприятия, от които вносът на месни продукти може да бъде разрешен;
(6)
като има предвид, че в такъв случай може да бъде съставен временен списък с предприятия от Тунис, произвеждащи месни продукти;
(7)
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Приложението към Решение 97/365/ЕО се изменя, както следва:
a)
след точка 6 в легендата се добавя следната точка 7:
„7
=
Продуктите от това предприятие задължително се приготвят от прясно месо, което е било произведено в съответствие с Директива 64/433/EИО (6) в одобрени кланици на Европейския съюз или отговарят на условията на член 21a от Директива 72/462/ЕИО (7).
б)
текстът на приложението към настоящото решение се добавя към приложението към Решение 97/365/ЕО.
Член 2
Настоящото решение се прилага от 25 май 1999 г.
Член 3
Адресати на настоящото решение са държавите-членки.
Съставено в Брюксел на 25 май 1999 година.

Labels: 17
5
0
3
6